BIAZ

BIAZ var et norsk rockeband. Bandet ble kjent da de deltok i Melodi Grand Prix 2001 med låten «Your Heart Belongs to Me» som var skrevet av Lars Berg.«Carola heiet på Haldor», Dagbladet 25. februar 2001 Rockebandet ga ut sin første CD høsten .

Mottakelse
Ved utgivelsen av Biaz ble Biaz sterkt kritisert for manglende egenart, spesielt at de opererte i kjølvannet av 80-tallsmusikken. «Den litt hese stemmen, den litt klagende gitarspillingen, trommingen, ALT er som på 80-tallet!», skrev Glåmdalen. Slik musikk var imidlertid gått ut på dato: «Å høre på Bíaz er som å drikke sur melk».Albumanmeldelse av Christian Bråtebekken, Glåmdalen 30. oktober 2001

Tromsø skreiv at albumet låt «rett og slett ikke bra. Noe funkye greier med gitarsoloer fra tjukkeste åttitall, seige ballader fra ditto skrekktiår, og en vokalist i Lars Berg, som tyner stemmen til det ytterste av det den tåler». Det var ikke umulig at bedre musikk kunne komme fra Biaz seinere, «men foreløpig er det mye famling i tilsynelatende blinde».Albumanmeldelse av Torbjørn O. Karlsen, Tromsø 1. november 2001 Også Østlendingen så et visst potensial for framtida, samt at noen av tekstene kunne «gi litt mening». Foreløpig var imidlertid Biaz «et middels rockeband som blir et band i mengden av alle norske middels band. Det gir meg ingenting nyt tå høre på dette her».Albumanmeldelse av Roy Tommy Bråten, Østlendingen 21. november 2001

Erling Brøndmo i Sarpsborg Arbeiderblad trakk ikke fram et bestemt tiår som Biaz lignet på, men mente at musikken rett og slett ikke var godt nok skrevet. Det måtte «bedring til i alle ledd». Sangene var generelt «ordinære, og spontanitet og energi blir borte på veien». Albumanmeldelse av Erling Brøndmo, Sarpsborg Arbeiderblad 31. oktober 2001

Alle de nevnte ga terningkast 2, mens Tønsbergs Blad gikk ned til terningkast 1. Også her ble det kritikk for å høres ut som et bestemt norsk 80-tallsband: «Biaz høres nettopp ut som om Return skulle ha gått i studio idag og prøvd alle knapper som finnes der. For maken til effektbruk og overproduksjon skal du lete en stund etter. Under alle lag med lydsminke finner du en avslørende sannhet: Dvask norsktoppheavy med flaue tekster uten mål og mening. Biaz snubler på startstreken, og faller nesegrus på sin egen talentløshet».Albumanmeldelse av Øyvind Sætre, Tønsbergs Blad 2. november 2001

Det ble også gitt noen middels karakterer. Det ble en firer i Musikkavisen Backstage. «Til en norsk debutplate å være er dette et meget spennende album, med driv og funky riffs, spenstig vellyd og fine refrenger», lød hovedbegrunnelsen. Mens stemmen til vokalisten var svakheten ved albumet, lå både sanger og melodier «godt over snittet av det som kommer ut av musikk her hjemme». Særlig en av sangene, «Get it On», var «skamløst iørefallende» og kunne i beste fall få «halve Norge» til å nynne med.Albumanmeldelse av JS, Musikkavisen Backstage 6/2001 Gudbrandsdølen Dagningen ga en treer, hvor det som trakk ned var at musikken var ganske standard, var «utført streit», «ikke sprenger noen grenser» og slik «at jeg ikke blir overrasket, eller rettere bergtatt». Medlemmene visste hvordan man behandlet instrumentene sine, og «oppviser friske takter og har tydelig latt seg inspirere av både engelsk og amerikansk rock».Albumanmeldelse av Per Ivar Henriksbø, Gudbrandsdølen Dagningen 24. november 2001

Apropos inspirasjon mente Bård Ose å høre referanser fra «70-talls, gitardominert rock» ispedd noen «nyere takter». Biaz låt «mer moderne enn Bigbang», men også «mer norsk». I den sammenhengen var de engelske tekstene og Lars Bergs uttale av disse «et minus», spesielt ved satsning i utlandet. Ose ga ikke terningkast,Albumanmeldelse av Bård Ose, Bergens Tidende 29. oktober 2001 og det gjorde heller ikke Stein Arne Nistad i Audio, men han mente til gjengjeld at Lars Bergs vokalarbeid var «verdt å merke seg» sammen med meget godt basspill. Dette var den mest positive anmeldelsen, hvor Nistad skrøt av produksjonen og det dynamiske lydbildet, samt selve sangene. Sanger som «Come With Me» var «glimrende», og albumet som helhet var «potent, inspirerende og morsomt!». Det eneste som kunne vært bedre med albumet var å droppe noen låter, da avslutningen med de siste fire ble sangene ble «for forutsigbart og kjedelig».Albumanmeldelse av Stein Arne Nistad, Audio 6/2001

Besetning
 Lars Berg – vokalist, gitar
 Alf Magne Hillestad – trommer
Einar Bergem – bass, kor
 Ole Rasmus Hjelle – gitar, kor

Diskografi
Album
Biaz (2001)
 «Confusion»
 «Come With Me»
 «Lovegame»
 «Strikingly Great'n Gorgeous»
 «Your Heart Belongs to Me»
 «A Dog's Life»
 «Go to the Brothello»
 «Deranged Exchange»
 «How Fine You Are»
 «Kiss Me»
 «No Hands Deep'n Slow»
 «Not Yet»
 «Get it On»
 «God's Chat»

Singler
«Your Heart Belongs to Me» (2001)
«Amarella Smella» (2002)

 Referanser 

Kategori:Norske rockegrupper
Kategori:Deltakere i Melodi Grand Prix